ناس کورد-
ڕۆژنامەنوسێکى ئیسرائیلى ئاشکراى دەکات، بیست ساڵ پێش ئیستا نورى مالیکى یەکەمین کەس بووە سەردانى وڵاتەکەیانى کردووە.
لەهەواڵێکیدا کە "ناس کورد" بەدواداچوونى بۆ کردووە، دامەزراوەى مەداى عێراقى (18ى کانوونى دووەمى 2021) بڵاوى کردەوە، بەپێى تویتێکى ئایدى کۆهێن توێژەر و ڕۆژنامەنوسى ئیسرائیلى، نورى مالیکى یەکەمین کەس بووە چووە بۆ ئیسرائیل.
کۆهێن ئاماژەى بۆ ئەوەش کردووە، هەموو کەسێک لەئیسرائیلدا دەزانێت نورى مالیکى لەسەرەتاى ساڵى 2000 لەگەڵ شاندێکى ئەمەریکیدا سەردانى ئەو وڵاتەى کردووە.
لەوەڵامى تویتەکەى کۆهێنیشدا، فایەق شێخ عەلى پەرلەمانتارى عێراق ڕایگەیاندووە "نامانەوێت قسە لەسەر دژومنکارى سەدام حوسێن بۆ ئێوە بکەین بەڵام ئەوەى لەسەر بەرێز نورى مالیکى وتوتە بەڕاستى مەترسییە".